CELEX: 62013TN0320
Language: fi
Date: 2013-06-13 00:00:00
Title: Asia T-320/13: Kanne 13.6.2013 — DelSolar (Wujiang) v. komissio

27.7.2013   
            
            
               FI
            
            
               Euroopan unionin virallinen lehti
            
            
               C 215/19
            
         Kanne 13.6.2013 — DelSolar (Wujiang) v. komissio
   (Asia T-320/13)
   2013/C 215/27
   Oikeudenkäyntikieli: englanti
   
      Asianosaiset
   
   
      Kantaja: DelSolar (Wujiang) Ltd (Wujiang City, Kiina) (edustajat: asianajajat L. Catrain González, E. Wright ja H. Zhu)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa neuvoston asetuksen (EU) N:o 513/2013 (1) siltä osin kuin sitä sovelletaan kantajaan
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi neljään kanneperusteeseen.
   
               1)
            
            
               Ensimmäisellä kanneperusteella se väittää, että Euroopan komissio teki ilmeisen oikeudellisen virheen, koska se laajensi polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 (EUVL L 343, s. 51; jäljempänä perusasetus) 2 artiklan 7 kohdan c alakohdan kolmannen luetelmakohdan soveltamisalaa ja tarkasteli väitettyjä merkittäviä vääristymiä, jotka jäävät kantajan mukaan perusasetuksen 2 artiklan 7 kohdan c alakohdan kolmannen luetelmakohdan soveltamisalan ulkopuolelle sen vuoksi, etteivät ne ole peräisin aiemmasta keskusjohtoisesta talousjärjestelmästä.
            
         
               2)
            
            
               Toisella kanneperusteella kantaja väittää, että Euroopan komissio totesi virheellisesti, että kantajan tuotantokustannuksiin ja taloudelliseen tilanteeseen kohdistui aiemmasta keskusjohtoisesta talousjärjestelmästä peräisin olevia merkittäviä vääristymiä perusasetuksen 2 artiklan 7 kohdan c alakohdan kolmannessa luetelmakohdassa tarkoitetulla tavalla.
            
         
               3)
            
            
               Kolmannella kanneperusteella kantaja väittää, että Euroopan komissio teki arviointivirheen sen valossa, ettei kumpikaan kantajan ja sen tytäryhtiön Delta Greentech (China) Co. Ltd:n (yhdessä DelSolar Group -konserni) saamista vähäisistä tuista eikä siihen sovellettu edullinen verojärjestelmä ”ollut peräisin aiemmasta keskusjohtoisesta talousjärjestelmästä”.
            
         
               4)
            
            
               Neljännellä kanneperusteella kantaja väittää, että Euroopan komission päätös hylätä kantajan vaatimus markkinatalouskohtelusta pelkästään edullisen verojärjestelmän ja vähäisten tukien perusteella oli kohtuuton ja tarpeeton.
            
         
      (1)  Väliaikaisen polkumyyntitullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonnissa ja tämän Kiinan kansantasavallasta peräisin olevan tai lähetetyn tuonnin kirjaamisvelvoitteesta annetun asetuksen (EU) N:o 182/2013 muuttamisesta 4.6.2013 annettu komission asetus (EU) N:o 513/2013 (EUVL L 152, s. 5).